

# JÕELÄHTME VALLAVALITSUS

Päästeamet 26.04.2024 nr 6-4/2217

**Neeme küla Laigari 1 maaüksuse ja lähiala detailplaneering**

Teatame Teile, et **Neeme küla Laigari 1 maaüksuse ja lähiala detailplaneeringu eskiisi avalik väljapanek toimub 13.05.–11.06.2024 ning avalik arutelu toimub Jõelähtme vallamajas 18.06.2024 kell 14.00.**

Jõelähtme Vallavalitsus algatas 28.05.2015 korraldusega nr 404 Neeme küla Laigari 1 maaüksuse detailplaneeringu. Detailplaneeringu eesmärgiks oli olemasolevate maaüksuste piiride korrigeerimine, kruntidele ehitusõiguse ulatuse ja hoonestustingimuste määramine, tehnovõrkude lahendamine ning keskkonnakaitseliste abinõude määratlemine.

Pikalt väldanud detailplaneeringu koostamise käigus uute kitsendavate asjaolude ilmnemise tulemusena esitas Ajataguse tee 43 kinnistu omanik Jõelähtme Vallavalitsusele 24.05.2022 taotluse, millega palus detailplaneeringu koostamise menetlus lõpetada temale kuuluval maaüksusel. Jõelähtme Vallavalitsuse 26.05.2022 korraldusega nr 498 lõpetati Neeme küla Laigari 1 maaüksuse ja lähiala detailplaneeringu koostamine Neeme küla Ajataguse tee 43 kinnistu osas.

Jõelähtme Vallavalitsus teeb ettepaneku detailplaneeringu koostamist jätkata Tanuma tee 29, Ajataguse tee 51 ja Ajataguse tee T22 maaüksuste osas, kokku ca 1,9 ha suurusel planeeringualal. Väiksemal maa-alal jätkatava detailplaneeringuga on kavas moodustada Tanuma tee 29 maaüksusest kaks elamumaa krunti ja määrata neile ehitusõigus ühe elamu ja abihoonete rajamiseks. Ajataguse tee 51 maaüksusele on kavas määrata ehitusõigus ühe elamu ja abihoonete rajamiseks. Detailplaneeringu koostamise käigus moodustatakse olemasolevast elamumaa maaüksusest eraldi krundiosad Ajataguse tee teenindamiseks. Planeeritavatele kruntidele on tagatud tehnovõrkudega varustatus olemasolevate trasside baasil.

Hetkel menetletakse detailplaneeringut kehtivat Jõelähtme valla üldplaneeringut muutvana.

Detailplaneeringu materjalidega saab tutvuda väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 17.06.2024 e-posti aadressil kantselei@joelahtme.ee.

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

gerli@joelahtme.ee